Seksuaalinen vallankumous

Seksuaalinen vallankumous (myös seksuaalinen vapautuminen) oli yhteiskunnallinen liike, joka haastoi perinteiset ihmisen seksuaalisuuteen ja ihmissuhteisiin liittyvät käyttäytymismuodot koko läntisessä maailmassa 1960-luvulta 1980-luvulle. Seksuaalinen vapautuminen sisälsi lisääntyvää hyväksymistä seksille perinteisten, yksiavioisten heteroseksuaalisten parisuhteitten (pääasiassa avioliiton) ulkopuolella. Vallankumoukseen kuului ehkäisymenetelmien kehittäminen ja abortin laillistaminen. Seksuaalisen vallankumouksen isänä pidetään tutkija Alfred Kinseytähttps://kinseyinstitute.org/about/history/index.phphttps://archive.nytimes.com/www.nytimes.com/books/97/11/02/reviews/971102.02rhodest.html.

Erityisesti 1960-luvulla käynnistynyttä arvojen, asenteiden ja käyttäytymisen vapautumista on kutsuttu seksuaaliseksi vallankumoukseksi. Kielikuva rinnastaa perinteisinä pidettyjen sukupuolisten ja seksuaalisten käyttäytymismallien kyseenalaistamisen samanaikaiseen yhteiskunnalliseen liikehdintään sotaa ja porvarillisina pidettyjä arvoja vastaan. Eräs aikakauden tunnuslauseista oli Vietnamin sodan vastustamiseen liitetty "make love, not war" (vapaasti suomentaen ei sodita vaan rakastellaan).Ilmaisu tuli tunnetuksi Diane Newell Meyerin pidettyä make love, not war -tekstiä puserossaan University of Oregonissa, Eugenessa, järjestetyssä sodanvastaisessa mielenosoituksessa 23. huhtikuuta 1965 (Fattig 2010).vrt. Talese 1980, 96

Seksuaalinen vallankumous oli ideologinen muutos, joka hylkäsi kulttuurisen järjestyksenhttps://time.com/3611781/sexual-revolution-revisited/. Seksuaaliseen vallankumoukseen sisältyi löyhentynyt seksuaalimoraali esiaviollista seksiä kohtaan. Feministeille seksuaalinen vallankumous on merkinnyt naisten voimaantumista. Esiaviollinen seksi ja naisten seksuaalisuus tulivat varjosta päivänvaloon.https://www.pbs.org/wgbh/americanexperience/features/pill-and-sexual-revolution/ Seksuaalinen vallankumous ei koskenut ainoastaan heteroseksuaalisiksi itsensä kokevia ihmisiä. Homoseksuaalien sorron kulminoituminen Stonewallin mellakoissa Yhdysvalloissa vuonna 1969 mullisti myös erilaisten seksuaalisuuksien hyväksyntää.

Vallankumouksen tausta

Seksuaalisen vallankumouksen taustalla oli useita teknologisia kehityksiä. Seksuaalisen vallankumouksen laukaisevana tekijänä oli sukupuolitauti kupan häviäminen antibioottien avullahttp://www.pravdareport.com/science/tech/21-02-2013/123861-sexual_revolution_antibiotics-0/ , jolloin ihmisten ei enää tarvinnut pelätä kupan saamista sukupuoliyhteydessä olemisesta. Naisten ehkäisypillerin keksiminen puolestaan vähensi raskauden vaaraa satunnaisissa sukupuoliyhteyksissä. Toisaalta isyystestit yleistyivät ja lapsen isä voitiin saada selville holtittomasta seksuaalikäyttäytymisestä huolimatta. Isyystesti keksittiin 1960-luvulla kun HLA-tyypittely tuli mahdolliseksihttps://news.google.com/newspapers?nid=1817&dat=19771223&id=AAkdAAAAIBAJ&sjid=7Z4EAAAAIBAJ&pg=6700,5859572.

Allyn (2000) pitää tärkeänä "vallankumouksen" edistäjänä Helen Gurley Brownin (1962) teosta Sex and the Single Girl, jossa tämä julkisesti ja ylpeässä sävyssä toi esiin avioliittoa edeltäneen vilkkaan seksuaalielämänsä ja kannusti muita naisia seuraamaan esimerkkiään.Allyn 2000, 10 Miesten homoseksuaalisuuden hyväksymiselle taustan oli hahmotellut Alfred Kinsey omissa tutkimuksissaan jo vuonna 1948.Sexual Behavior in the Human Male (1948) Kinsey oli kartoittanut myös naisten seksuaalisuutta raportissa jonka hän julkaisi vuonna 1953.Sexual Behavior in the Human Female (1953)

Ehkäisypilleri
Seksuaalisen vallankumouksen tärkeänä edellytyksenä oli ehkäisyvarmuuden olennainen paraneminen ja ehkäisyn luonteen muuttuminen ehkäisypillerin kehittämisen (Gregory Pingus työryhmineen 1956) ja yleistymisen jälkeen.

Ehkäisyvälineiden käyttö laillistettiin Yhdysvalloissa 1965.Gregersen 1993, 201
Katolinen kirkko vahvisti perinteisen moraalikäsityksensä jatkumisen ja kielsi kaikkien ehkäisyvälineiden käytön Paavali VI:n Humanae Vitae - kiertokirjeessä 1968.Gregersen 1993, 202

Sandstone ja valistusoppaiden aalto
Seksuaalista vallankumousta ilmensivät lukuisien tutkimusten ja opaskirjojen myös uudenlaisia seksuaalisuhteiden muotoja ja arvoja kokeilevat yhteisöt, kuten Esalan Institute, Brook Farm ja Sandstone Retreat.

John ja Barbara Williamson perustivat Abraham Maslow'n humanistisen psykologian ja tarvehierarkian innoittaman, vapaamielisen seksuaalisuuden Sandstonen yhteisön Topanaga Canyonin läheiselle kukkulalle Los Angelesin piirikuntaan vuonna 1967.Anapol 2010, 55-56 Sandstone innoitti lukuisia kirjoittajia ja tutkijoita. Alex Comfortin seksielämän opas Rakasta hellästi ja Gay Talesen aikalaisraportti Naapurin vaimo ovat osaltaan Sandstonen innoittamia.Talese 1980 Sandstone suljettiin vuonna 1972, osittain siihen kytkeytyneiden oikeusjuttujen seurauksena.

Homoseksuaalisuus ja transsukupuolisuus

Homoseksuaalisuus poistettiin Britanniassa rikosnimikkeistä vuonna 1967https://www.parliament.uk/about/living-heritage/transformingsociety/private-lives/relationships/overview/sexuality20thcentury/ ja tautiluokituksesta Yhdysvalloissa vuonna 1973https://www.ncbi.nlm.nih.gov/pmc/articles/PMC4695779/. Yhdysvalloissa homot ja lesbot nousivat taisteluun homoseksuaaleja vainoavaa järjestelmää vastaan Stonewallin mellakoissa vuonna 1969. Ensimmäiset gay pride -marssit pidettiin New Yorkissa ja Los Angelesissa 28. kesäkuuta 1970 mellakoiden vuosipäivän kunniaksi.

Seksuaalinen vallankumous sisälsi myös transsukupuolisuuden nousun ihmisten tietoisuuteen Christine Jorgensenin tapauksen ja Harry Benjaminin aihetta käsittelevän kirjan (1966) myötä. Lääkärit ja tiedemiehet joutuivat terävöittämään homoseksuaalisuuden ja transsukupuolisuuden eroavaisuutta.https://outhistory.org/exhibits/show/tgi-bios/christine-jorgensen Jorgensen julkaisi omaelämäkerran 1967, ja hänestä julkaistiin elokuva vuonna 1970. Stonewallin mellakoissa kaksi transihmistä olivat keskeisiä henkilöitä.https://protukipiste.fi/eilisen-transseksityontekijat-mahdollistivat-taman-paivan-priden-1/

Biseksuaalisuus jäi edelleen melko tuntemattomaksi, vaikka maailmankuulu muusikko David Bowie mainitsi tunnetusti sanan vuonna 1976.https://www.billboard.com/music/features/david-bowie-sexuality-gender-rebellion-changing-music-6843021/

Vallankumouksen perääntyminen

Seksuaalinen vapautuminen koki 1980-luvulla perääntymistä tappavan HI-viruksen ilmaannuttua. HI-virus lisäksi kasvoi AIDS-epidemiaksi huumeiden suonensisäisen käytön myötä. Myös hepatiittivirukset, joihin liittyy eliniän lyhenemistä ja kuolleisuutta, ovat saaneet seksuaalista vapautumista perääntymään. Suuseksiä pidettiin pitkään suhteellisen turvallisena, mutta sen on todettu voivan aiheuttaa kurkunpäänsyöpää papilloomaviruksen välityksellä.

Lähteet

Kirjallisuutta

  Myös englanniksi Sexual Trends in the Baltic Sea Area. The Family Federation of Finland 2003. .



 Aiheesta muualla 

Luokka:Seksologia
Luokka:Seksuaalipolitiikka